PPKE BTK

**PÁZMÁNY SZENIOR EGYETEM**

2023 őszi szemeszter

**jelenléti és online (hibrid) kurzus**

**Ki az elkövető? Mi a bűne?**

**A krimi alakváltozatai a ponyvától a szépirodalomig III.**

*Tudományág:* irodalom

A bűnügyi regény az elbeszélő irodalom egyik népszerű, a 19-20. században kialakuló tematikus műfaja. A három félévre tervezett előadássorozatunkban a romantika korában népszerűvé váló műfaj történeti gyökereit, a szépirodalomhoz és a populáris irodalomhoz való kapcsolódási pontjait, legfontosabb tematikai és strukturális összetevőit (bűn és rejtély, bűnözők és nyomozók, a bűntényfelderítése, a lélektani indító okok vizsgálata stb), fontos alműfajait (detektívregény, jogi krimi, politikai krimi, „kemény krimi” stb) és legjelentősebb alkotóit vizsgáljuk meg. Az idetartozó alkotások közös vonása, hogy bennük a jó és a gonosz erők küzdenek egymással. Szépirodalmi alakváltozatainak azonban nem csupán a szórakoztatás a céljuk, hanem a konkrét bűneseten túlmutatóan az emberi lét olykor rémisztő valóságáról, alapvető kérdéseiről, így a bűnszerepéről, az igazság(osság) lehetőségeiről, az ember által vágyott vagy elképzelt világrendről is szólnak. Nyomozzanak velünk!

Az előadások **csütörtöki** napokon 17 órakor kezdődnek.

|  |  |  |
| --- | --- | --- |
| Dátum | A kurzuselőadásai | Előadó |
| Szeptember 21. | Nyomozás, rejtély és detektívtörténet a 20. század utolsó harmadának szépprózájában. Lengyel Péter és más "nyomozók" | Visy Beatrix |
| Szeptember 28. | Magyar, bűn, regény – a bűnregény műfajáról a magyar krimi történetében (Tar Sándor: *Szürke galamb*; Babiczky Tibor: *Magas tenger*) | Deczki Sarolta |
| Október 5. | Régi bűnök ‒ A kortárs magyar történelmi krimi (Baráth Katalin, Kondor Vilmos) | Deczki Sarolta |
| Október 19. | A „kőkemény magyar valóság” – a realizmus problémája a kortárs magyar krimiben (András László, Kolozsi László, Kondor Vilmos) | Deczki Sarolta |
| Október 26. | Nyomoznak a csajok – női nyomozók a kortárs magyar krimiben (Cserháti Éva, Mészöly Ágnes, Bánhidi Lilla, Baráth Katalin) | Deczki Sarolta |
| November 9. | Iszonyú minden angyal?  Nők és erőszak Baráth Katalin *Arkangyal éjjel* c. krimijében | Pataki Elvira |
| November 16. | A klasszikus detektívregény hagyománya a kortárs magyar krimiben (Mészöly Ágnes, Pintér Tibor) | Visy Beatrix |
| November 23. | Navigare necesse est. Antikvitás és mitológia Bognár Péter krimijében) | Pataki Elvira |
| November 30. | Bűnjelek, kriminyomok a kortárs magyar prózában 1. (Totth Benedek, Kiss Tibor Noé) | Visy Beatrix |
| December 7. | Bűnjelek, kriminyomok a kortárs magyar prózában 2. (Láng Zsolt, Bartók Imre) | Visy Beatrix |
| December 14. | Ki olvassa? ‒ a krimi helye a kortárs magyar irodalom intézményrendszerében és a kánonban | Deczki Sarolta |